I dag, tirsdag, er det 73 år siden, at Danmark blev besat af tyskerne. Den korte kamp med tyskerne om morgenen den 9. april 1940 kostede en 20-årig aalborggenser livet. Det blev tirsdag markeret med en kransenedlæggelse på kornet Frode Munk Vesterbys grav på Almen Kirkegården i Aalborg. Den 9. april 1940 om morgenen havde den 20-årige Frode Munk Vesterby kommandoen over en kanon opstillet midt i Haderslev by. Da tyskerne kom til byen åbnede den unge kanonbesætning ild og ødelagde tre tyske kampvogne. Tyskerne fik dog hurtigt nedkæmpet kanonen, og i den kamp mistede både Frode Munk Vesterby og skytten livet. Den 13. april - fire dage efter besættelsen - blev Frode Munch Vesterby begravet i Aalborg. Fulgt til graven af en stor folkemængde.

Referat:
Almen Kirkegården i Aalborg dannede tirsdag rammen om en mindehøjtidelighed for den dræbte Frode Munch Vesterby som ligger begravet der.